## Pravilnik o načinu i postupku za ostvarivanje novčanih poticaja u poljoprivredi

### NN 61/1994 (19.8.1994.), Pravilnik o načinu i postupku za ostvarivanje novčanih poticaja u poljoprivredi

# MINISTARSTVO POLJOPRIVREDE I ŠUMARSTVA

Na temelju članka 10. stavka 1. Zakona o novčanim poticajima i naknadama
u poljoprivredi ("Narodne novine", br 29/94 i 55/94), ministar
poljoprivrede i šumarstva donosi

## PRAVILNIK

### o načinu i postupku za ostvarivanje novčanih poticaja u poljoprivredi

I. TEMELJNE ODREDRE

Članak 1.

Ovim se pravilnikom uređuje način i postupak za ostvarivanje novčanih
poticaja, vrijeme u kojem je korisnik novčanih poticaja dužan držati u
uzgoju rasplodni podmladak te propisuju obrasci popisa o ostvarenim novčanim
poticajima.

Članak 2.

Pravo na novčani poticaj imaju fizičke i pravne osobe koje obavljaju
djelatnost poljoprivrede s prebivalištem ili sjedištem na teritoriju Republike
Hrvatske (u daljnjem tekstu: korisnik), koji proizvode za tržište Republike
Hrvatske.

Članak 3.

Korisnici ostvaruju novčani poticaj podnošenjem zahtjeva za isplatu
jedinici Zavoda za platni promet (u daljnjem tekstu: Zavod), kod koje imaju
otvoren žiro-račun.

Korisnik novčanog poticaja - fizička osoba ostvaruje novčani poticaj
iz članka 6. stavka 1. točke 1 2, 3 5, 6, 7, 8, 9, 10. i 11. Zakona o novčanim
poticajima i naknadama u poljoprivredi ("Narodne novine", br.
29/94 i 55/94) (u daljnjem tekstu: Zakon) preko pravnih osoba koje obavljaju
djelatnost :

- otkupa kravljeg, ovčjeg i kozjeg mlijeka;

- prerade odnosno otkupa soje, suncokreta, uljane repice, šećerne repe,
lista duhana i plodova maslina;

- selekcije ili stručnog nadzora nad proizvodnjom kvalitetnog rasplodnog
podmlatka goveda, svinja, ovaca, koza, konja, peradi i selekcioniranih
matica pčela;

- umjetnog osjemenjivanja goveda, svinja, ovaca, koza i konja.

Pravne osobe iz članka 6. stavka 1. točke 4. i stavka 2. Zakona ostvaruju
novčani poticaj podnošenjem zahtjeva za isplatu Ministarstvu poljoprivrede
i šumarstva (u daljnjem tekstu: Ministarstvo), Zagreb, Avenija Vukovar
78.

II. OSTVARIVANJE NOVČANOG POTICAJA ZA KRAVLJE, OVČJE I KOZJE
MLIJEKO

Članak 4.

Uz zahtjev za isplatu novčanog poticaja za kravlje, ovčje i kozje mlijeko
korisnik prilaže:

1. Obračun novčanog poticaja (u četiri primjerka), posebno za svaku
vrstu mlijeka, u kojem su naznačeni količina mlijeka u litrama, podaci
o preračunavanju na 3,2% mliječne masti za mlijeko i obračunati iznos novčanog
poticaja po litri mlijeka te ukupan iznos;

2. fakturu odnosno kopiju fakture za prodane i isporučene količine mlijeka;

3. izajavu da se zahtjev za isplatu novčanog poticaja podnosi prvi puta;

4. nalog za isplatu, obrazac broj 43 - Zavoda, bez upisivanja datuma
izvršenja naloga.

Zahtjev za isplatu novčanog poticaja iz stavku. 1. ovoga članka podnosi
se u roku od 60 dana od dana preuzimanja mlijeka od proizvođača.

Članak 5.

Novčani poticaj se ostvaruje za kravlje, ovčje i kozje mlijeko koje
glede kakvoće odgovara propisu o zaštitnoj cijeni mlijeka.

III OSTVARIVANJE NOVČANOG POTICAJA ZA SOJU, SUNCOKRET, ULJANU
REPICU, ŠEĆERNU REPU, LIST DUHANA I PLODOVE MASLINA

Članak 6.

Uz zahtjev za isplatu novčanog poticaja za soju, suncokret, uljanu repicu,
šećernu repu, list duhana i plodove maslina korisnik prilaže:

1 obračun novčanog poticaja (u četiri primjerka) u kojem su naznačeni:
vrsta proizvoda, količina proizvoda u kilogramima odnosno sjemenskim jedinicama,
obračunati iznos novčanog poticaja po kilogramu odnosno sjemenskoj jedinici
te ukupan iznos;

2. fakturu odnosno kopiju fakture za prodane i isporučene količine proizvoda,
odnosno potvrdu primitka ako se kod korisnika obavlja prerada vlastitih
proizvoda;

3. izjavu da se zahtjev za isplatu novčanog poticaja podnosi prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga.

Članak 7.

Korisnik novčanog poticaja ostvaruje novčani poticaj za soju, suncokret,
uljanu repicu, šećernu repu, list duhana i plodove maslina, koji glede
kakvoće odgovaraju propisima o stavljanju u promet na unutarnjem tržištu
odnosno ispunjavaju uvjete određene propisima o zaštitnim cijenama proizvoda
za koje je ista određena.

Zahtjev za isplatu novčanog poticaja iz članka 6 stavka 1. ovoga pravilnika
podnosi se najkasnije do 31. siječnja iduće godine, a za plodove masline
i lista duhana najkasnije do 31. ožujka iduće godine.

IV. OSTVARIVANJE NOVČANOG POTICAJA ZA RASPLODNA GRLA IZVORNIH
PASMINA GOVEDA I KONJA

Članak 8.

Uz zahtjev za isplatu novčanog poticaja za rasplodna grla izvornih pasmina
koja korisnik prilaže:

1. potvrdu ovlaštene ustanove ili za to posebno osnovane komisije za
slučajeve vlastite prozvodnje koja od strane ovlaštene ustanove o uvođenju
grla u Središnji matični popis muških i ženskih rasplodnih grla;

2. Obračun novčanog poticaja (u 4 primjerka) u kojem su naznačeni: vrsta,
pasmina, uzgojena kategorija, matični broj grla, iznos novčanog poticaja
i korisnik;

3. izjavu da se zahtjev za isplatu novčanog poticaja podnosi prvi puta
u tekućoj godini;

4. nalog za naplatu, obrazac broj 43 - Zavoda, bez upisivanja datuma,
izvršenja naloga.

Korisnik ima pravo na isplatu novčanog poticaja iz stavka 1. ovoga članka
jedanput godišnje, za umatičena rasplodna grla konja hrvatskog posavca
i lipicanca sljedećih uzgojnih kategorija:

- kobile sposobne za rasplod i

- pastuhe upisane u knjigu pastuha odabranih od strane komisije za odabir
muških rasplodnih grla

Zahtjev za isplatu novčanog poticaja iz stavka 1. ovoga članka podnosi
se najkasnije do 31. siječnja iduće godine. Nalog za isplatu novčanog poticaja
iz stavka 1. ovoga članka izdaje ministar poljoprivrede I šumarstva. Nalog
se podnosi na naplatu Zavodu, Podružnici Zagreb, Poslovnici 2, Smičiklasova
17.

Članak 9.

Raspodjelu iznosa iz članka 6. stavka 1. točke 4a. Zakona, izvršit će
Ministarstvo na prijedlog Županije Istarske, vodeći računa o broju grla
I realizaciji dijela utvrđenog programa zaštite izvornih pasmina goveda.
Zahtjev za isplatu novčanog poticaja iz stavka 1. ovoga članka podnosi
se Ministarstvu najkasnije do 30. studenog tekuće godine.

Članak 10.

Korisnik novčanog poticaja iz članka 8. I stavka 1. I članka 9. stavka
1. ovoga pravilnika, dužan je grlo za koje je ostvario novčani poticaj,
držati u uzgoju godinu dana od dana isplate novčanog poticaja.

V. OSTVARIVANJE NOVČANOG POTICAJA ZA KVALITETNI RASPLODNI PODMLADAK

Članak 11.

Uz zahtjev za isplatu novčanog poticaja za kvalitetni rasplodni podmladak
goveda, svinja, ovaca, koza, konja, peradi I selekcioniranih matica pčela
korisnik prilaže:

1. Potvrdu Poljoprivrednog centra Hrvatske - Stočarskog selekcijskog
centra Zagreb o uvođenju u Središnji matični popis muških I ženskih rasplodnih
grla koje se od dana stupanja na snagu Zakona uvode u proizvodnju potvrdu
pravne osobe koja je ovlaštena za selekciju konja o upisu u Središnji matični
popis muških I ženskih rasplodnih grla koja se od dana stupanja na snagu
Zakona uvode u proizvodnju, odnosno potvrdu Poljoprivrednog centra Hrvatske,
da su roditeljska jata peradi I pčelinje zajednice iz domaće proizvodnje
I upisani u matični popis za proizvodnju rasplodnih jata odnosno selekcioniranih
matica pčela:

2. obračun novčanog poticaja (u četiri primjerka) u kojem su naznačeni:
vrsta I broj rasplodnih podmladaka, iznos novčanog poticaja po grlu (komadu)
te ukupan iznos.

3. izjavu da se zahtjev za isplatu novčanog poticaja podnosi prvi put.

4. nalog za naplatu, obrazac broj 43- Zavoda, bez upisivanja datuma
izvršenja naloga.

Zahtjev za isplatu novčanog poticaja iz stavka 1. ovog članka podnosi
se u roku 60 dana od dana poroda plotkinje spolne zrelosti rasplodnjaka,
zasnivanja rasplodnog jata roditelja odnosno oplođene testirane pčelinje
matice.

Članak 12.

Korisnik je dužan kvalitetni rasplodni podmladak držati u uzgoju:

1. kravu do starosti 5 godina;

2. bika do starosti 3 godine;

3. krmače do starosti 2.5 godine;

4. nerasta do starosti 2.5 godine;

5. ovcu do starosti 4 godine;

6. ovna do starosti 3 godine;

7. kozu do starosti 4 godine;

8. jarca do starosti 3 godine;

9. pastuha do korištenja u 3 pripusne sezone;

10. kobilu do ostvarene proizvodnje 3 ždrebeta;

11. rasplodna jata 1 proizvodnu godinu;

12. pčelinju maticu 1 proizvodnu godinu.

Članak 13.

Nastale zdravstvene ili reproduktivne poremećaje ili nezadovoljavajuću
proizvodnu sposobnost kvalitetnog rasplodnog podmlatka utvrđuje pravna
osoba koja obavlja poslove zdravstvene zaštite stoke, a proizvodnu sposobnost
grla područna selekcijska služba odnosno pravna osoba ovlaštene za selekciju
konja I pčelinjih matica. O utvrđenim razlozima za izlučivanje iz uzgoja
kvalitetnog rasplodnog podmlatka iz stavka 1. ovoga članka obavezno se
sastavlja zapisnik kojeg je korisnik dužan čuvati do isteka roka iz članka
12. ovoga pravilnika. Ako korisnik izluči kvalitetni rasplodni podmladak
iz uzgoja suprotno odredbi članka 12. ovoga pravilnika dužan je u roku
15 dana od dana izlučenja grla, naplaćeni iznos novčanog poticaja vratiti
jedinici Zavoda koja je isplatila novčani poticaj.

VI. OSTVARIVANJE NOVČANOG POTICAJA ZA TROŠKOVE UMJETNOG OSJEMENJIVANJA
GOVEDA, SVINJA, KOZA I KONJA

Članak 14.

Pravna osoba je ovlaštena za poslove umjetnog osjemenjivanja dužna je
korisniku na potvrdi o izvršenom umjetnom osjemenjivanju koju izdaje na
propisanom PUO obrascu, u skladu s odredbama Pravilnika o matičnim I proizvodnim
evidencijama kvalitetnih grla I o načinu njihovog označivanja ("Narodne
novine", broj 9/86), upisati I iznos umanjenja cijene u visini troškova
novčanog poticaja za umjetno osjemenjivanje po jednoj plotkinji.

Članak 15.

Uz zahtjev za isplatu novčanog poticaja za troškove umjetnog osjemenjivanja
goveda, svinja, ovaca, koza I konja korisnik prilaže:

1. obračun novčanog poticaja (u četiri primjerka) u kojem je naznačena:vrsta
I broj osjemenjenih plotkinja, iznos novčanog poticaja po grlu I ukupan
iznos.

2. mjesečno izvješće o izvršenom prvom umjetnom osjemenjivanju u istom
reprodukcijskom ciklusu.

3. izjavu da se zahtjev za navedeni reprodukcijski ciklus podnosi prvi
put.

4. nalog za naplatu obrazac broj 43- Zavoda, bez upisivanja datuma izvršenja
naloga.

Podaci dani u mjesečnom izvješću iz stavka 1. točke ovoga članka moraju
biti u skladu s dokumentacijom i sadržajem izvješća propisanog Pravilnikom
o vođenju dokumentacije i evidencije te dostavljanju izvješća o obavljanju
veterinarske djelatnosti ("Narodne novine", br. 4/90). Zahtjev
za isplatu novčanog poticaja iz stavka 1. ovoga članak podnosi se u roku
60 dana od dana podnošenja mjesečnog izvješća o broju umjetno osjemenjenih
plotkinja.

VII. OSTVARIVANJE NOVČANOG POTICAJA ZA PROIZVODNJU GROŽĐA NA
OTOCIMA I POLUOTOKU PELJEŠCU

Članak 16.

Uz zahtjev za isplatu novčanog poticaja za grožđe nadležni županijski
ured prilaže:

1. obračun novčanog poticaja (u četiri primjerka) u kojem su naznačeni
vlasnici odnosno posjednici vinogradske površine vinograda po vlasniku
odnosno korisniku, I novčanog poticaja po vlasniku odnosno korisniku ukupan
pregled površina I iznos novčanog poticaja po katastarskoj općini sveukupan
pregled površina pod vinogradima, općini I ukupan iznos novčanih poticaja
za proizvodnju;

izjavu nadležnog županijskog ureda da su vlasnici odnosno posjednici
vinograda upisani u Registar proizvožača grožđa I da uzgajaju sorte grožđa
dopuštene Pravilnikom o rajonizaciji vinogradskih područja proizvodnji
I prometu grožđa I proizvoda od grožđa I vina te označavanju I zaštiti
geografskog porijekla imena I oznake vina ("Narodne novine",
br. 34/78);

3. nalog za naplatu, obrazac 43 - Zavoda, bez upisivanja datuma izvršenja
naloga;

Zahtjev za isplatu novčanog poticaja iz stavka 1. ovoga članka podnosi
se u razdoblju: lipanj - prosinac tekuće godine.

VIII. OSTVARIVANJE NOVČANIH POTICAJA ZA TESTNE STANICE, ZA UZGOJNO-SELEKCIJSKI
RAD, ZA REPRODUKCIJU U STOČARSTVU I ZDRAVSTVENU ZAŠTITU MLIJEKA

Članak 17.

Korisnici novčanih poticaja u smislu odredbe članka 6. stavka 1. točke
5,6,7. I 8. I stavka 2. Zakona su: Poljoprivredni centar Hrvatske u Zagrebu,
Veterinarski zavodi Hrvatske, Centar za reprodukciju u stočarstvu, Centar
za unapređivanje stočarstva u Osijeku, Veterinarska stanica Varaždin I
Veterinarska stanica Slavonski Brod.

Članak 18.

Korisnik novčanog poticaja iz članka 17. ovoga pravilnika ostvaruje
novčani poticaj na temelju ugovora:

1. o provedbi uzgojno-selekcijskih mjera u stočarstvu;

2. o provedbi programa zdravstvene zaštite mlijeka;

3. o provedbi programa unapređenja reprodukcije u stočarstvu;

4. o proizvodnji I plasmanu sjemena(sperme) kvalitetnih bikova;

5. o ispitivanju bikova na vlastiti test (performance test);

6. o ispitivanju tovnih sposobnosti bikova (progeni test).

Ugovor iz stavka 1. ovoga članka korisnik sklapa s Ministarstvom za
svaku kalendarsku godinu.

Članak 19.

Nalog za isplatu novčanog poticaja iz članka 17. stavka 1. ovoga pravilnika
izdaje ministar poljoprivrede I šumarstva temeljem podnesenih kvartalnih
izvješća o proizvodnji I plasmanu I ostvarenim rezultatima u prethodnom
kvartalu, a za zadnji kvartal po podnesenom godišnjem izvješću s aktivnostima
odnosno ostvarenim rezultatima. Nalog iz stavka 1. ovoga članka podnosi
se na naplatu Zavodu. Podružnici Zagreb, Poslovnici 2, Smičiklasova 17.

IX. ZAJEDNIČKE ODREDBE

Članak 20.

Jedinica Zavoda kod koje korisnik ima otvoren žiro-račun provjerava
da li je zahtjev za isplatu novčanog poticaja podnijet u skladu s odredbama
Zakona I ovoga pravilnika te nakon toga jedan ovjereni primjerak obračuna
novčanog poticaja vraća korisniku, drugi s ostalom dokumentacijom zadržava,
a treći zajedno s nalogom za isplatu dostavlja u roku tri dana Zavodu,
Poslovnica 2, Zagreb, Smičiklasoca 17, koja kopiju naloga za isplatu nakon
svake izvršene isplate odmah dostavlja Ministarstvu. Četvrti primjerak
obračuna jedinica Zavoda obvezna je u roku tri dana od dana podnesenog
zahtjeva dostaviti Ministarstvu, Zagreb, Avenija Vukovar 78.

Članak 21.

Novčani poticaj isplaćuje se na teret računa broj 30102-789-2229 Ministarstva
- sredstva za novčane poticaje I naknade, a u korist žiro-računa korisnika
novčanog poticaja.

Članak 22.

Korisnik novčanog poticaja obvezan je voditi pravilan, uredan I pravovremeni
popis na propisanim obrascima koji se objavljuju uz ovaj pravilnik I čine
njegov sastavni dio.

Članak 23.

Pravan osoba kojoj je isplaćen novčani poticaj za korisnika novčanog
poticaja -fizičku osobu, obvezan je proizvođaču isplatiti novčani poticaj
najkasnije u roku od 15 dana od dana kada je primila novčani poticaj.

X. KAZNENE ODREDBE

Članak 24.

Novčanom kaznom u visini od 5.000 do 10.000 K kaznit će se za prekršaj
pravna ili fizička osoba:

1. ako novčani poticaj obračunat protivno odredbama ovoga pravilnika
(članak 4,6,8,9,11,15. I 16.);

2. ako ne drži premirano grlo u uzgoju godinu dana od dana isplate novčanog
poticaja (članak 10.);

3. ako ne vrati novčani poticaj u roku od 15 dana od dana izlučenja
grla(članak 13. stavak 3.);

4. ako korisniku novčanog poticaja - fizičkoj osobi ne isplati novčani
poticaj u roku 15 dana od dana kada joj je isplaćen novčani poticaj (članak
23.);

Za prekršaj iz stavka 1. ovoga članka kaznit će se I odgovorna osoba
u pravnoj osobi novčanom kaznom u protuvrijednosti domaće valute od 1.500
do 3.000 K.

Članak 25.

Novčanom kaznom u visini od 1.000 do 3.000 K kaznit će se za prekršaj
pravna ili fizička osoba:

1. ako ne čuva zapisnik do isteka roka iz članka 12. ovoga pravilnika
(članak 13. stavak 2.);

2. ako korisniku na potvrdi o izvršenom umjetnom osjemenjivanju ne upiše
iznos umanjena cijena u visini troškova novčanog poticaja (članak 14.);

Za prekršaj iz stavka 1. ovoga članka kaznit će se I odgovorna osoba
u pravnoj osobi novčanom kaznom u protuvrijednosti domaće valute od 500
do 1.500 K.

XI. PRIJELAZNE I ZAVRŠNE ODREDBE

Članak 26.

Danom stupanja na snagu ovog pravilnika prestaje važiti Pravilnik o
načinu I postupku za ostvarivanje premije za određene proizvode u poljoprivredi
("Narodne novine", br. 3/94).

Članak 27.

Ovaj pravilnik stupa na snagu danom objave u "Narodnim novinama".

Klasa: 011-02/94-01/53

Urbroj: 525-01-94-2

Zagreb, 25. srpnja 1994.

Ministar poljoprivrede i šumarstva

**Ivan Tarnaj, dipl. ing, v.r.**

---

```
Obrazac br. 1.
POPIS O NOVČANIM POTICAJIMA I KORISNICIMA NOVČANIH POTICAJA ZA MLIJEKO
___________________________________
(Naziv pravne osobe - podnosioca zahtjeva)
VRSTA MLIJEKA: _________________ ZA MJESEC ____________ 19__ GODINE
___________________________________________________________________________________
Red  Korisnik novčanog poticaja  Količina       Podatak o  Količina    Iznos novčanog Ukupan  Datum
broj  fizička osoba(ime, prezime,  otkupljenog kontroli   preračunata  poticaja K/l        iznos     isplate
       prebivalište I adresa) ili naziv mlijeka l     kvalitete   na 3.2 m.m.                       novčanog novčanog
       pravne osobe                                              %, m.m.                                        poticaja     poticaja
                                                                                                korisniku
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
UKUPNO
___________________________________________________________________________________

Obrazac br.2.
POPIS O NOVČANIM POTICAJIMA I KORISNICIMA NOVČANIH POTICAJA ZA SOJU,SUNCOKRET,ULJANU REPICU,ŠEĆERNU REPU,LIST DUHANA I PLODOVE MASLINE
________________________
(Naziv pravne osobe - podnosiocu zahtjeva)
VRSTA PROIZVODA: _______________ ZA MJESEC ____________19__ GODINE
___________________________________________________________________________________
Red.  Korisnik novčanog poticaja    Količina      Podatak o  Otkupna  Iznos novčanog   Ukupan  Datum
broj   fizička osoba(ime, prezime,   otkupljenog kontroli      cijena       poticaja K/kg       iznos     isplate
        prebivalište I adresa) ili naziv proizvoda    kvalitete     K/kg                                novčanog novčanog
        pravne osobe                           kg                                                                       poticaja  poticaja
                                                                                                                                          korisniku
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
UKUPNO
___________________________________________________________________________________

Obrazac br. 3.
POPIS O NOVČANIM POTICAJIMA I KORISNICIMA NOVČANIH POTICAJA ZA RASPLODNA GRLA IZVORNIH PASMINA GOVEDA I KONJA
____________________________
(Naziv pravne osobe - podnosioca zahtjeva)
VRSTA PASMINE: ______________ ZA MJESEC ___________ 19___ GODINE
___________________________________________________________________________________
Redni           Umatičeno grlo          Novčani poticaji                Korisnik novčanih
broj    Uzgojna kategorija      Matični broj    Iznos K po grlu    Dat ispl.       poticaja fizička osoba
                                                                                (ime,prezime,prebivalište
                                                                                I adresa) ili naziv pravne osobe
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
UKUPNO
___________________________________________________________________________________

Obrazac br. 4.
POPIS O NOVČANIM POTICAJIMA I KORISNICIMA NOVČANIH POTICAJA ZA KVALITETNI RASPLODNI PODMLADAK
________________________________
(Naziv pravne osobe - podnosioca zahtjeva)
VRSTA STOKE: _______________ ZA MJESEC ____________19____ GODINE
___________________________________________________________
Redni   Umatičeno podmladak             Datum uvođenja  Novčani poticaj Korisnik novčanih
broj    Prigojni broj   Matični broj    u središnji             Iznos po grlu   Dat. ispl  poticaja fizička osoba
                                                                matični popis   (ime,prezime,prebivalište
                                                                                i adresa) ili naziv pravne osobe
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
UKUPNO
_____________________________________________________________
Obrazac br. 5.
POPIS O NOVČANIM POTICAJIMA I KORISNICIMA NOVČANIH POTICAJA ZA TROŠKOVE UMJETNOG OSJEMENJIVANJA STOKE
___________________________________
(Naziv pravne osobe - podnosioca zahtjeva)
VRSTA STOKE: ____________________ ZA MJESEC ___________ 19____GODINE
___________________________________________________________________________________
Redni   Broj po prvi            Za period       Iznos novčanog  Ukupan iznos            Ser. broj PUO-
broj    puta umjetno            osjemenjivanja  poticaja po             novčanih poticaja       obrasca
        osjemenjenih plotkinja                  plotkinji                                       od N0   do N0
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
UKUPNO

```

Pravilnik, NN 61/1994-1107
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)